Wandel var elev af [[Det Kongelige Danske Kunstakademi|akademiet]] 1892—95 og af [[Kristian Zahrtmann|Zahrtmann]] 1895—1904. Han udstillede første gang 1897. Wandel malede [[Landskabsmaleri|landskaber]] og [[portræt]]ter, navnlig interiører med familiegrupper, også større repræsentative portrætgrupper, som for eksempel af udstillingskomiteen (tilhører denne). Han vandt [[Eckersberg Medaillen|årsmedaljen]] 1908 for ''Figurgruppe'' og 1910 for ''Morgenmaaltid'', hvorved han blev medlem af Akademiets plenarforsamling. 1908—19 var Wandel lærer ved Akademiets klasser for kvinder, 1912 blev han medlem af [[Akademiraadet]] og 1908—17 af udstillingskomiteen. 1920 blev han [[professor]] ved Akademiet og under ham blev blandt andet [[Elisa Maria Boglino]] uddannet, og fra 1940 til 1943 var han Akademiets direktør. Arbejder af ham findes i [[Statens Museum for Kunst]], [[Den Hirschsprungske Samling]] samt i flere provinsmuseer. Han var tidligere repræsenteret i [[Johan Hansen (1861-1943)|Johan Hansens]] samling.
Personbillede_savnes Kunst Historie Maleri Kultur Organisationer Uddannelsesinstitutioner